ശിവദാസന് നായരുടെ സസ്പെന്ഷന് പിന്വലിച്ചേക്കും തിരുവനന്തപുരം: ഡി.സി.സി പ്രസിഡന്റുമാരുടെ നിയമനവുമായി ബന്ധപ്പെട്ട് സംസ്ഥാന നേതൃത്വത്തെ ചാനല് ചര്ച്ചകളില് വിമര്ശിച്ചതിന് സസ്പെന്ഷനിലായ മുന് എം.എല്.എ കെ.ശിവദാസന് നായര്ക്കെതിരായ അച്ചടക്കനടപടി കെ.പി.സി.സി നേതൃത്വം പിന്വലിച്ചേക്കും. കെ.പി.സി.സി നല്കിയ കാരണം കാണിക്കല് നോട്ടീസിന് ഖേദം പ്രകടിപ്പിച്ച് ശിവദാസന് നായര് നല്കിയ മറുപടി അംഗീകരിച്ചാണ് സസ്പെന്ഷന് പിന്വലിക്കുന്നത്. ഇന്നുതന്നെ മിക്കവാറും തീരുമാനമുണ്ടാകും. എന്നാല്, അദ്ദേഹത്തോടൊപ്പം സസ്പെന്ഷനിലായ കെ.പി.സി.സിയുടെ മുന് സംഘടനാ ജനറല്സെക്രട്ടറി കെ.പി. അനില്കുമാറിനെതിരായ നടപടി തുടരും. ചാനല് ചര്ച്ചയില് നടത്തിയ വിവാദ പരാമര്ശങ്ങള് പിറ്റേദിവസവും ആവര്ത്തിച്ച അനില്കുമാര് ഇതുവരെയും ഖേദം പ്രകടിപ്പിക്കാനോ പറഞ്ഞത് പിന്വലിക്കാനോ തയാറായിട്ടില്ല.